Ford waarsku eienaars teen naverkope-itemsFord het opgemerk dat eienaars van Ranger- en Everest-modelle al hoe meer naverkope-toebehore by hul voertuie byvoeg. Volgens Neale Hill, besturende direkteur van Ford Motor Company SA, verstaan hulle dat dit moontlik ŉ uitbeelding van ŉ eienaar se persoonlikheid kan verteenwoordig, maar sulke produkte word nie aan dieselfde toetse onderwerp as Ford se eie oorspronklike toerusting nie. Dit beïnvloed die voertuig se standaardwaarborg van 4 jaar/120 000 km omdat dit moontlik buitensporige stremming op verskeie ander onderdele kan plaas. Die F150 Raptor-sierrooster is een van hierdie produkte. Dit verander die vloei van lug deur die verkoeler. Dit kan temperature onder die kap beïnvloed en sodoende die betroubaarheid van die enjin. Pakkette wat die vering lig of laat sak, groter of kleiner wiele en bande het almal ŉ invloed op die vering, dryfstelsel, dryfas, enjin en ratkas. Miljoene kilometer se toetse word gedoen op goedgekeurde items om te verseker dat hulle nie die voertuig negatief beïnvloed nie. Groot 4×4-buffers kan die voertuig se veiligheidstelsels beïnvloed en kan veroorsaak dat veiligheidsitems soos lugsakke nie tydens ŉ ongeluk ontplooi nie. Ford wil die volgende items uitlig: Nie net word die produkte aan streng toetse onderwerp nie, maar die passing daarvan word deur opgeleide Ford-tegnici uitgevoer, en die waarborg bly dus geldig. ŉ Mens kan Ford se goedgekeurde toerusting hier sien: Ranger: https://www.ford.co.za/commercial/new-ranger/accessories/ Everest: https://www.ford.co.za/suvs/everest/accessories/